Source: http://njt.hu/cgi_bin/njt_doc.cgi?docid=163782
Timestamp: 2017-06-25 05:42:32
Document Index: 28705887

Matched Legal Cases: ['§ 15', '§2', '§ 4', '§ 1', '§ 4', '§ 1']

4/2013. (X. 11.) BM OKF utasítása tanuló ifjúság közösségi szolgálatteljesítésének katasztrófavédelmi megszervezéséről2013-10-132015-11-2024/2013. (X. 11.) BM OKF utasítás
a tanuló ifjúság közösségi szolgálatteljesítésének katasztrófavédelmi megszervezéséről1
A nemzeti köznevelésről szóló 2011. évi CXC. törvény 4. § 15. pontja és 6. § (4) bekezdése, továbbá a katasztrófák elleni védekezés egyes szabályairól szóló 62/2011. (XII. 29.) BM rendelet 64. § (3) bekezdése által meghatározott feladatok végrehajtására a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (a továbbiakban: EMMI rendelet) 133. §-ának előírásaival összhangban kiadom az alábbi utasítást.
(1) a hivatásos katasztrófavédelmi szerv központi (BM Országos Katasztrófavédelmi Főigazgatóság, a továbbiakban: BM OKF), területi és területi jogállású szerveire (a továbbiakban: katasztrófavédelmi igazgatóság), valamint helyi szerveire (a továbbiakban: katasztrófavédelmi kirendeltségek és hivatásos tűzoltó parancsnokságok),
(2) a katasztrófavédelmi közösségi szolgálatot teljesítők fogadását együttműködési megállapodásban vállaló alábbi szervezetekre:
a) Magyar Tűzoltó Szövetségre, annak területi és helyi szervezeteire,
b) Magyar Polgári Védelmi Szövetség és területi szervezeteire,
(3) a hivatásos katasztrófavédelmi szervek szakirányítása, felügyelete, ellenőrzése alá tartozó, a gyakorlati tevékenységek során közreműködő önkormányzati tűzoltóságokra és önkéntes tűzoltó egyesületekre,
(4) ajánlás jelleggel a középfokú oktatási intézmények pedagógusaira és tanulóira.
2. Fogadó intézmény: a katasztrófavédelmi igazgatóság, a katasztrófavédelmi kirendeltségek vagy a hivatásos tűzoltó parancsnokságok, valamint az 1. § (1)–(2) bekezdéseiben meghatározott szervezetek.
3. Katasztrófavédelmi közösségi szolgálat (a továbbiakban: KKSZ): a hivatásos katasztrófavédelmi szervnél vagy a hivatásos katasztrófavédelmi szervvel együttműködésben álló és a hivatásos katasztrófavédelmi szerv illetékes területi szervének vezetője által jóváhagyott megállapodással rendelkező szakmai szervezetnél teljesített közösségi szolgálat.
4. Koordináló személy: az a személy, aki a fogadó intézményben a katasztrófavédelmi közösségi szolgálat szervezéséért, koordinálásáért, kapcsolattartásáért felelős.
5. Közreműködő szervezet: az a szakmai szervezet, amely felett a hivatásos katasztrófavédelem felügyeleti vagy ellenőrzési jogkörrel rendelkezik, és amely együttműködési megállapodás alapján vesz részt a katasztrófavédelmi közösségi szolgálatot teljesítők fogadásában.
6. Oktatási intézmény: az a középfokú oktatási intézmény, amelynek képzési időtartama érettségi vizsga kötelezettségével zárul, és amely intézmény fogadó intézménnyel együttműködési megállapodást köt.
7. Mentori feladatokat ellátó személy: a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet szerint, a fogadó intézmény vezetője által írásban kijelölt vagy megbízott személy, aki a katasztrófavédelmi közösségi szolgálat teljesítésére meghatározott időtartamban, a közösségi szolgálatot teljesítő tanuló szakmai támogatását végzi.
8. Tevékenységi kör: a közösségi szolgálat keretében végezhető azon szakterületi feladatok, amelyeket az 1. melléklet tartalmaz.
3. § Az 1. § (2)–(3) bekezdésben meghatározott szervek a KKSZ teljesítését fogadó intézményként abban az esetben láthatják el, ha azt a 2/A. vagy a 2/B. melléklet szerinti együttműködési megállapodás keretében vállalják, megfelelnek a jelen utasításban foglalt kritériumoknak, valamint végrehajtják annak rendelkezéseit. Az 1. § (2) bekezdésben felsorolt szervezetek önállóan fogadó intézményként járhatnak el.
Az e pontban foglalt együttműködési megállapodás megkötésére a hivatásos katasztrófavédelmi szerv területi szerve vezetője, valamint a hivatásos katasztrófavédelmi szerv területi szerve vezetője megbízásából a hivatásos tűzoltó parancsnokság vezetője jogosult.
4. § Jelen utasítás célja, hogy a 2016. január 1-je után kezdődő érettségi vizsgák feltételéül szolgáló közösségi szolgálat teljesítése a hivatásos katasztrófavédelmi szervezetnél tervszerűen történjen, lehetőséget biztosítva a 9–11. évfolyamos korcsoport részére a katasztrófavédelem feladatrendszerének és küldetésének megismerésére, a biztonság, a katasztrófák megelőzése és a katasztrófák elleni védekezés melletti elkötelezettség, illetőleg felelősségérzet kialakítására.
7. § A KKSZ teljesítése során törekedni kell a tanuló mindennapi tevékenységbe történő bevonására, illetve lehetőséget kell adni a rendeltetésszerű működésben való részvételre, a tanulónak a hivatásos szolgálat alapvető értékeivel történő megismerkedésre, valamint a szakemberekkel való személyes kapcsolatok kialakítására.
8. § A KKSZ teljesítésének megkezdése előtt a tanulót a Katasztrófavédelem Humán Szabályzatának kiadásáról szóló 37/2013. számú BM OKF főigazgatói intézkedés 4. mellékletének 24. pontja alapján munkavédelmi oktatásban kell részesíteni. A munkavédelmi oktatást követően a KKSZ teljesítését végző tanuló, valamint a tanuló törvényes képviselője a 3. melléklet szerint nyilatkoznak. A tanuló adatvédelmi nyilatkozatot ír alá a 4. melléklet szerint.
9. § A KKSZ teljesítésének rendjét, levezetését és dokumentálását a katasztrófavédelmi igazgatóság ellenőrzési szolgálata, a tevékenységi körök végrehajtását a szakterületi főfelügyelő, az illetékes kormányhivatal oktatásért felelős szervezeti egységének bevonásával tervezetten vagy előzetes bejelentés nélkül ellenőrizheti.
10. § A KKSZ teljesítésének lehetőségéről szóló, a www.katasztrofavedelem.hu weboldalon elérhető, figyelemfelkeltő és informáló felhívást kell közzétenni jelen utasítás hatálybalépését követő 10 napon belül, majd azt rendszeresen frissíteni kell. A felhívás a területi szerveknél történő jelentkezés feltételeinek elérhetőségét – hivatkozás formájában – is tartalmazza.
11. § A KKSZ teljesítésének lehetőségéről szóló, a BM OKF által elkészített közlemény közzétételéről az országos polgári védelmi főfelügyelő a BM OKF Kommunikációs Szolgálat vezetőjének bevonásával valamennyi tanév kezdetekor gondoskodik.
12. § Minden év szeptember 15-ig a katasztrófavédelmi igazgatóság koordinálásával a katasztrófavédelmi kirendeltség végzi a katasztrófavédelmi megbízott bevonásával az illetékességi területén működő középfokú oktatási intézmények megkeresését és tájékoztatását a KKSZ teljesítésének lehetőségével kapcsolatban, a részükre az alábbiakat tartalmazó dokumentumcsomag átadásával együtt:
a) együttműködési megállapodás minta,
b) lista a KKSZ teljesítésének feltételeiről és lehetőségeiről,
c) a fogadó szervezetek listája és elérhetőségei.
13. § Az együttműködési megállapodásban foglaltakat a fogadó intézmény és az oktatási intézmény vezetője minden év augusztus 31-ig felülvizsgálja.
14. § A fogadó intézmény vezetője – a tanév megkezdését megelőzően – a járási és fővárosi tankerületi igazgatók és az érintett középfokú oktatási intézmények vezetőivel közösen értékeli a szolgálatteljesítés helyzetét és javaslatokat tesznek a szükséges változtatásokra. A fogadó intézmény vezetője felméri a következő tanévtől szolgálatteljesítésben résztvevőket, majd megállapítja az újonnan fogadható tanulók számát.
15. § A KKSZ-hez újonnan csatlakozó fogadó intézmények jelen utasítás hatálybalépését követő 10 napon belül regisztrálnak a www.kozossegi.ofi.hu weboldalon, amelyről jelentenek a hivatásos tűzoltó parancsnokságnak. A hivatásos tűzoltó parancsnokságok 5 napon belül az újonnan csatlakozó fogadó intézmények által jelentett regisztrációkat összesítik, valamint egyúttal saját regisztrációjukat is jelentik az illetékes katasztrófavédelmi kirendeltség vezetője részére. A katasztrófavédelmi kirendeltség-vezetők az összesített regisztrációkat felterjesztik a katasztrófavédelmi igazgatóság vezetője (a továbbiakban: igazgató) részére. Az igazgatók a megyei, fővárosi összesítést minden év szeptember 30-ig felterjesztik a BM OKF országos polgári védelmi főfelügyelő részére. A regisztrációhoz benyújtandó adatlapot az 5. melléklet tartalmazza.
16. § A katasztrófavédelmi igazgatóság honlapján jelen utasítás hatálybalépését követő 15 napon belül – a BM OKF honlapjának mintájára – közzéteszi, majd a fogadó intézménnyel együttműködésben rendszeresen frissíti a KKSZ teljesítésének lehetőségére vonatkozó tájékoztatást, amely tartalmazza:
(1) a fogadó intézmények megnevezését, helyét,
(2) a KKSZ programját,
(3) a tevékenységi körök rövid leírását,
(4) a jelentkezés rendjét, valamint
(5) a koordináló személy elérhetőségét.
17. § A fogadó intézményként regisztrált hivatásos tűzoltó parancsnokságok együttműködési megállapodás alapján (2/B. melléklet) a KKSZ végrehajtásába bevonhatják az 1. § (3) bekezdés szerinti, területileg illetékes közreműködő szervezeteket. A tevékenységi körök végrehajtásával kapcsolatos feladatokat a közreműködő szervezetek végzik, az adminisztrációs feladatok végrehajtásáért az együttműködést kezdeményező hivatásos tűzoltó parancsnokság felelős.
18. § A fogadó intézmény 2013 októberétől minden hónapban legalább 5 alkalmat jelöl a KKSZ teljesítésére, amelyről honlapján, valamint az illetékességi területén található középfokú oktatási intézmények igazgatóit a tárgyhó előtti utolsó munkanapig tájékoztatja. A hivatásos katasztrófavédelmi szervek a havi Naptári és Ellenőrzési Tervben is tervezik a kijelölt napokat. Amennyiben valamilyen előre nem látható oknál fogva a havi kijelölt 5 alkalom nem biztosítható, az elmaradt KKSZ időpontokat a tárgyhót követő 60 napon belül kell pótolni. Az oktatási intézmény vagy fogadó intézmény kérelmére az előre meghatározott időponttól eltérést az igazgató engedélyezhet.
(1) a kijelölés a rendeltetésszerű működés biztosításának és a munkaköri leírásból fakadó feladatok ellátásának figyelembevételével történik;
(2) a fogadó intézmény a KKSZ teljesítési időtartamai szerint kijelölt mentori feladatokat ellátó személyekről adatbázist vezet;
(3) a kijelölt mentori feladatokat ellátó személyek az egy naptári évben végzett felkészítő, oktató és koordináló munkájukért időarányosan maximum 10 kreditpontot kapnak. A kreditpontok 2014. január 1-jétől a belügyminiszter irányítása alá tartozó szervek hivatásos állományú tagjainak továbbképzési és vezetőképzési rendszeréről, valamint a rendészeti utánpótlási és vezetői adatbankról szóló 2/2013. (I. 30.) BM rendelet alapján kerülnek beszámításra.
20. § A fogadó intézmény a 6. melléklet szerinti együttműködési megállapodást köt a közösségi szolgálatra jelentkező tanuló oktatási intézményével. Az együttműködési megállapodás az igazgató jóváhagyásával lép hatályba.
21. § A fogadó intézmény minden év szeptember 30-ig a KKSZ végrehajtásra vonatkozó általános levezetési tervet készít, amelyet a katasztrófavédelmi kirendeltség vezető javaslatára az igazgató hagy jóvá.
22. § Amennyiben egy fogadó intézménynél KKSZ-re jelentkezők száma – ugyanazon időszakra vonatkozóan – meghaladja az 5 főt, csoportos végrehajtást kell biztosítani, a szolgálat programját ennek megfelelően szükséges módosítani. A csoportok maximális létszámát minden fogadó intézmény saját hatáskörben, a rendeltetésszerű működés biztosításának figyelembevételével határozza meg.
23. § A KKSZ teljesítésével kapcsolatban felmerülő költségeket a katasztrófavédelem területi szervei saját költségvetésükben tervezik.
26. § A tűzoltósági, polgári védelmi és iparbiztonsági szakterülethez kapcsolódó tevékenységi körök az EMMI rendeletnek megfelelően legfeljebb 50 órában hajthatóak végre. A KKSZ-t vállaló tanuló részére az 1. melléklet 4. d) pontjában meghatározott 40 órás önkéntes tűzoltó tanfolyam kivételével legalább 20 óra összes óraszámot kell biztosítani.
27. § A katasztrófavédelmi kirendeltségek és a helyi tűzoltó parancsnokságok a katasztrófavédelmi megbízott bevonásával a program elvégzésére – igény szerint – összevont formában (mindhárom tevékenységi kör teljesítése) is lehetőséget biztosíthatnak, amelynek szervezése külön terv szerint történik A foglalkozási terv elkészítésében a mentori feladatokat ellátó személy is részt vesz.
30. § A fogadó intézmény vezetője az általános levezetési tervben szereplő tevékenységi körök teljesítéséről a 7. melléklet szerinti teljesítésigazolást állít ki, amelynek egy példánya a tanulóhoz, egy példánya a fogadó intézmény, egy példánya az oktatási intézmény irattárába kerül.
31. § A KKSZ teljesítése során a fogadó intézmény a tanulóról jelenléti ívet vezet, amelyből megállapítható, hogy a tanuló a tevékenységi körökhöz tartozó órákon milyen arányban vett részt.
32. § A fogadó intézmény a vállalt órák 80% alatti látogatása esetén a teljesítésigazolást megtagadja. Amennyiben az óralátogatási arány 80% feletti, és a tanuló a hiányzást orvosi vagy szülői igazolással igazolja, a hiányzó órák pótlására – legalább egyszeri alkalommal – lehetőséget kell biztosítani. A teljesítésigazolás csak a hiánypótlás teljesítését követően adható ki.
33. § Egyedi döntése alapján – méltányolható okból – a tanuló részére összeállított programban teljesített órákról a fogadó intézmény vezetője részigazolást adhat ki. A fennmaradó órák teljesítésére – legalább egyszeri alkalommal – a következő hónapban KKSZ teljesítésére kijelölt napokon kell lehetőséget biztosítani.
34. § Jelen utasítás végrehajtásához kapcsolódó egyéb követelmények a www.kozossegi.ofi.hu weboldalon találhatók.
35. §2 Jelen utasítás a közzétételét követő napon lép hatályba,
1. melléklet a 4/2013. (X. 11.) BM OKF utasításhoz
A KATASZTRÓFAVÉDELMI KÖZÖSSÉGI SZOLGÁLAT KERETÉBEN TELJESÍTHETŐ TEVÉKENYSÉGI KÖRÖK3
a) Közreműködés az oktatási intézmény tűzriadótervének kidolgozásában, a terv gyakoroltatásának előkészítésében és végrehajtásában (2-3 óra).
b) Részvétel az oktatási intézmény tűzvédelmi rendszerének ellenőrzésében (1-2 óra).
c) Közreműködés tűzoltóversenyek előkészítésében, szervezésében és lebonyolításában (3-5 óra).
d) Közreműködés tűzoltósági bemutatók előkészítésében, lebonyolításában (3-5 óra).
e) Részvétel a tűzoltó laktanya karbantartási tevékenységeiben (2-3 óra).
f) Közreműködés a területi tűzmegelőzési bizottság munkájában (2-3 óra).
g) Részvétel a települési közterületi tűzcsapok felmérésében, beazonosításában, hatósági ellenőrzésében (2-3 óra).
h) Elméleti tűzvédelmi ismeretek elsajátítása (1-2 óra).
i) Ügyeleti rendszer megismerése, bejelentések fogadása, riasztások végrehajtása, események dokumentálása (2-3 óra).
a) Részvétel a katasztrófakockázati helyszínek bejárásában (2-3 óra).
b) Közreműködés a polgári védelmi gyakorlatok előkészítésében és végrehajtásában (3-5 óra).
c) Közreműködés az ifjúsági versenyek előkészítésében (3-5 óra).
d) Közreműködés a polgári védelmi tervezéshez szükséges adatbázisok készítésében (1-2 óra).
e) Részvétel lakosságfelkészítési tevékenységekben (2-3 óra).
a) Közreműködés statisztikai – kivéve az ügyfelek üzleti, személyes adatait, valamint a nem nyilvános és a minősített adatokat tartalmazó – kimutatások készítésében, továbbá a szakterülethez kapcsolódó adminisztratív tevékenységek végrehajtásában (3-5 óra).
b) Közreműködés a katasztrófavédelmi műveleti labor járművek napi karbantartásában (1-2 óra).
a) A katasztrófavédelmi versenyeken való részvétel egyszeri figyelembevétele (legfeljebb 3-5 óra).
b) Kísérő pedagógus irányítása mellett részvétel helyi szintű események kezelésében pl. veszélyhelyzet során teljesített önkéntes szolgálat (3-5 óra/nap).
c) Tanulók megismerkedése a https://www.facebook.com/pages/BM-Országos-Katasztrófavédelmi-Főigazgatóság/499837143403596 honlappal és részvétel a gyors veszélyhelyzeti tájékoztatásban (max. 5 óra).
d) A Magyar Tűzoltó Szövetség tematikája alapján 40 órás önkéntes tűzoltó tanfolyam elvégzése (40 óra).
e) A Magyar Vöröskereszt tematikája alapján 16 órás elsősegélynyújtó tanfolyam elvégzése (16 óra).
2/A. melléklet a 4/2013. (X. 11.) BM OKF utasításhoz
amely létrejött egyrészről a [HIVATÁSOS KATASZTRÓFAVÉDELMI SZERV] (székhely: ……………………………………………………………………………………………………………………………………;
adószám: ………………………………;
képviseli: …………………………………………) – a továbbiakban: katasztrófavédelmi igazgatóság/kirendeltség –,
másrészről a [SZERVEZET] (székhely: …………………………………………………………………………………………;
adószám: ………………………………; képviseli: …………………………………………) – a továbbiakban: fogadó intézmény – között az alábbi feltételekkel (a továbbiakban együtt: Felek):
1. Felek megállapodnak abban, hogy a nemzeti köznevelésről szóló 2011. évi CXC. törvény 6. § (4) bekezdése alapján előírt közösségi szolgálat katasztrófavédelmi szervezetnél történő teljesítése érdekében együttműködnek.
2. A katasztrófavédelmi közösségi szolgálat sikeres lebonyolítása során a Felek a tanuló ifjúság közösségi szolgálatteljesítésének katasztrófavédelmi megszervezéséről szóló 4/2013. (X. 11.) BM OKF utasítás (a továbbiakban: utasítás) alapján az alábbiak teljesítésére vállalnak kötelezettséget:
a) Végrehajtja a közösségi szolgálattal kapcsolatos, honlapra történő regisztrációs folyamatot az utasítás 5. mellékletében kiadott bejelentési lap kitöltésével.
b) Minden hónapban legalább 5 alkalmat jelöl ki a közösségi szolgálat teljesítésére vonatkozóan, amelyről tájékoztatja az illetékességi területén működő középfokú oktatási intézmények igazgatóit.
c) Az utasítás 2. § 4. és 7. pontja szerinti személyek kijelölésére intézkedik (a feladatok ellátására ugyanaz a személy is kijelölhető), amelyről tájékoztatja a katasztrófavédelmi igazgatóságot, az illetékességi területén működő középfokú oktatási intézményeket és a megyei kormányhivatal oktatási ügyekért felelős szervezeti egységét.
d) A közösségi szolgálatra jelentkező tanuló oktatási intézményével együttműködési megállapodást köt.
e) A közösségi szolgálat megkezdése előtt munkavédelmi oktatást tart.
f) Általános levezetési tervet készít az utasítás 2. § 1. és 21. § alapján.
g) Teljes körűen biztosítja a rendeltetéséből adódóan végrehajtható tevékenységi körök végrehajtását, figyelembe véve az utasítás 26–28. §-ban meghatározott kötelezettségeket.
h) A választott tevékenységi köröket jelen együttműködési megállapodásban rögzíti, valamint kiegészíti a helyi sajátosságok figyelembevételével.
i) Igény szerint segítséget biztosít az oktatási intézmény pedagógusa részére a felkészítő és záró órák megtartásában, amelyekhez a tevékenységét bemutató előadást készít.
j) Az utasítás 30–33. § figyelembevételével teljesítésigazolást ad ki.
Katasztrófavédelmi igazgatóság/kirendeltség:
a) Jelen együttműködési megállapodás 2. a)–j) pontjaiban foglalt kötelezettségeket rendszeresen ellenőrzi, a fogadó intézmény tevékenységét nyomon követi.
b) Saját honlapján feltünteti az illetékességi területén fogadó intézményként regisztrált szervezeteket és azok elérhetőségeit.
c) Igény szerint – a rendelkezésre álló erők-eszközök – figyelembevételével segítséget nyújt a közösségi szolgálat teljesítésének szervezésében.
4. Jelen megállapodásban vállalt feladatok teljesítése során a Felek viselik az esetlegesen felmerülő költségeket.
5. Jelen megállapodást a Felek határozatlan időre kötik, módosítására csak a Felek közös megállapodása alapján, írásban kerülhet sor.
6. Jelen megállapodás felmondására 30 napos felmondási idővel, a másik félhez intézett írásbeli nyilatkozattal van lehetőség. Jelen megállapodásban nem szabályozott kérdésekben a Polgári Törvénykönyv vonatkozó rendelkezéseit kell alkalmazni.
8. Felek a fenti szerződésben foglaltakat, annak elolvasását és értelmezését követően, mint akaratukkal mindenben megegyezőt jóváhagyólag írták alá.
[KATASZTRÓFAVÉDELMI IGAZGATÓSÁG/KIRENDELTSÉG]
2/B. melléklet a 4/2013. (X. 11.) BM OKF utasításhoz
amely létrejött egyrészről a [HIVATÁSOS TŰZOLTÓ PARANCSNOKSÁG] (székhely: …………………………………;
adószám: ……………………………;
képviseli: ………………………………………) – a továbbiakban: HTP –,
másrészről az [ÖNKÉNTES TŰZOLTÓ EGYESÜLET/ÖNKORMÁNYZATI TŰZOLTÓSÁG]
(székhely: ………………………………………………………………………………;
adószám: ……………………………; képviseli: ………………………………………) – a továbbiakban: közreműködő intézmény –
között az alábbi feltételekkel (a továbbiakban együtt: Felek):
2. A katasztrófavédelmi közösségi szolgálat sikeres lebonyolítása során a Felek a tanuló ifjúság közösségi szolgálatteljesítésének katasztrófavédelmi megszervezéséről szóló 4/2013. (X. 11.) BM OKF utasítás (a továbbiakban: utasítás) alapján, az alábbiak teljesítésére vállalnak kötelezettséget:
c) Az utasítás 2. § 4. és 7. pontja szerinti személyek kijelölésére intézkedik (a feladatok ellátására ugyanaz a személy is kijelölhető), amelyről tájékoztatja a közreműködő szervezetet és az illetékességi területén működő középfokú oktatási intézményeket.
d) A közösségi szolgálat megkezdése előtt munkavédelmi oktatást tart.
e) Általános levezetési tervet készít az utasítás 2. § 1. és 21. § alapján.
f) Az utasítás 30–33. § figyelembevételével teljesítésigazolást ad ki.
a) A HTP által készített általános levezetési terv alapján felkészül a tanulók fogadására.
b) A HTP által meghatározott feladatok elvégzéséért felelősséget vállal.
3. melléklet a 4/2013. (X. 11.) BM OKF utasításhoz
1. Az épület helyiségeit csak rendeltetéseiknek megfelelően lehet használni.
3. A Munkavédelmi Szabályzatban meghatározott helyiségeket (pl. híradóhelyiség, műhely, szertár stb.) csak a kijelölt mentori feladatokat ellátó személlyel lehet látogatni.
4. Tilos a mászóházat és a tűzoltó csúszdát használni!
8. Az elsősegélyhely a .………………………… irodában/helyiségben van.
Munkavédelmi oktatásban részesültem.
………………………………………… …………………………………………… Nyilatkozó Nyilatkozó törvényes képviselője
4. melléklet a 4/2013. (X. 11.) BM OKF utasításhoz
1. A kép- vagy kép- és hangfelvételeken (a továbbiakban: felvétel) történő részvétel kapcsán képmásának mint személyes adatnak kezelésére a Ptk. 80. § (2) bekezdése alapján, valamint az információs önrendelkezési jogról és az információszabadságról szóló 2011. évi CXII. törvény 5. § (1) bekezdésének a) pontja alapján az Ön hozzájárulásával kerül sor.
2. Az adatkezelés célja a közvélemény tájékoztatása a katasztrófavédelmi tevékenység körébe tartozó eseményekről.
3. A képfelvétel kapcsán adatkezelő …………………………………………… (megnevezése).
4. A képfelvételt a hivatásos katasztrófavédelmi szervek honlapján, a Katasztrófavédelem Médiaszerverén, a Katasztrófavédelem hivatalos Facebook oldalán tesszük közzé, az ott meghatározott Adatvédelmi és Adatbiztonsági Szabályzatnak megfelelően, továbbá megjelenhetnek a Katasztrófavédelem című folyóiratban is (a közzététel helye megfelelően kiválasztandó). A Médiaszerverre feltöltött kép- és hangfelvételeket a sajtó és média képviselői a Felhasználási Feltételeknek megfelelően vehetik át.
5. Az egyes személyeket bemutató, portré vagy életrajzi jellegű, közszereplésnek nem minősülő megjelenítés alkalmanként egyedi hozzájárulással történik.
6. A honlapokon történő közzététel és a Médiaszerver szempontjából a Rádiós Segélyhívó és Infokommunikációs Országos Egyesület adatfeldolgozónak minősül, egyéb esetek az adatok feldolgozását az adatkezelő saját szervezetén belül, önállóan végzi.
7. A felvételeket – ha Ön később nem kéri azok törlését – nem selejtezhető iratként őrizzük meg.
8. Ön mint érintett a nyilvántartásban szereplő személyes adatai vonatkozásában:
a) az Infotv. 14. § alapján kérelmezheti az adatkezelőnél
b) az Infotv. 21. § szerint élhet tiltakozási jogával.
9. Amennyiben az Önt ábrázoló felvétel kezelésével kapcsolatosan sérelem érte, az Infotv. 52. § (1) bekezdése alapján a Nemzeti Adatvédelmi és Információszabadság Hatóságnál vizsgálatot kezdeményezhet, illetve az Infotv. 22. § (1) bekezdése alapján a lakóhelye vagy tartózkodási helye szerint illetékes törvényszékhez keresetet nyújthat be, továbbá a Ptk. 84. §-ában meghatározottak szerint bírósághoz fordulhat.
Alulírott ………………………………………… (16 év felettieknél saját aláírással, 16. életévüket be nem töltötteknél törvényes képviselő aláírásával látja el a nyilatkozatot) hozzájárulok, hogy a közösségi szolgálat teljesítése során a ………………………………… (fogadó intézmény megnevezése) az alábbi személyes adataimat kezelje:
– születési helye, ideje.
Az adatokat a .………………………………… (fogadó intézmény megnevezése) kizárólag a közösségi szolgálat ellátásával kapcsolatos teljesítésigazolás kiállításához, valamint a közösségi szolgálat ellátása során a szolgálatot ellátó azonosítására használja fel, a teljesítésigazolás kiadását követően azokat nyilván nem tartja, a teljesítésigazolás a .…………………………………-nál (fogadó intézmény megnevezése) maradó példányát a mindenkor hatályos Irattári Terv szerint irattározza és selejtezi.
Tudomásul veszem a fenti tájékoztatóban írottakat, és hozzájárulok ahhoz, hogy a jelen nyilatkozathoz tartozó tájékoztatóban megjelölt adatkezelő(k) a katasztrófavédelmi tevékenység bemutatása céljából engem ábrázoló felvételt készítsen, és azt a tájékoztató szerinti helyeken és feltételek mellett nyilvánosságra hozza.
………………………………… ………………………………… Nyilatkozó Nyilatkozó törvényes képviselője
5. melléklet a 4/2013. (X. 11.) BM OKF utasításhoz
közérdekű önkéntes tevékenység bejelentésére
1. A fogadó intézmény
a) neve: …………………………………………………………
b) székhelye: ……………………………………………………
c) adószáma: ……………………………………………………
d) költségvetési szerv törzskönyvi nyilvántartási száma: ………………………………
e) típusa (a megfelelő aláhúzandó)*:
o helyi önkormányzat, azok társulása, o közoktatási intézmény,
o kisebbségi önkormányzat, o felsőoktatási intézmény,
o költségvetési szerv, o muzeális intézmény,
o közhasznú szervezet, o nyilvános könyvtár,
o magyarországi székhelyű egyházi jogi személy vagy vallási tevékenységet végző szervezet, o közlevéltár,
o szociális, gyermekjóléti, gyermekvédelmi szolgáltató, intézmény, o nyilvános magánlevéltár,
o egészségügyi szolgáltató, o közművelődési intézmény. 2. Az önkéntesek közreműködésével ellátni kívánt tevékenységi körök:
3. Kíván-e tizennyolcadik életévét be nem töltött önkéntest, illetve korlátozottan cselekvőképes nagykorú önkéntest foglalkoztatni?
o igen o nem
Nyilatkozom, hogy a 2. pontban meghatározott tevékenységi körök megfelelnek a közérdekű önkéntes tevékenységről szóló 2005. évi LXXXVIII. törvény 3. §-ában meghatározottaknak.
………………………………………………… a fogadó intézmény képviselőjének aláírása
* A fogadó intézmény fenntartóját a fogadó intézmény típusánál kell jelezni.
6. melléklet a 4/2013. (X. 11.) BM OKF utasításhoz
amely létrejött egyrészről a [FOGADÓ INTÉZMÉNY] (székhely: …………………………………;
adószám: ………………………;
képviseli: ……………………………………………) – a továbbiakban: Fogadó intézmény –,
másrészről a [KÖZÉPFOKÚ OKTATÁSI INTÉZMÉNY] (székhely: …………………………………;
adószám: ………………………; OM-azonosító: ………………………; képviseli: ………………………………………)
– a továbbiakban: Oktatási intézmény –
1. Felek megállapodnak abban, hogy a nemzeti köznevelésről szóló 2011. évi CXC. törvény 6. § (4) bekezdése alapján előírt közösségi szolgálat teljesítésének érdekében a ……/…… tanév során a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet szabályozása szerint együttműködnek, és kölcsönösen törekednek arra, hogy az érintett tanuló teljesíteni tudja 50 órás kötelezettségét.
2. A katasztrófavédelmi közösségi szolgálat lebonyolítása során Felek a tanuló ifjúság közösségi szolgálatteljesítésének katasztrófavédelmi megszervezéséről szóló 4/2013. (X. 11.) BM OKF utasítás (a továbbiakban: utasítás) alapján az alábbiak teljesítésére vállalnak kötelezettséget:
a) Lehetőséget biztosít az általa meghatározott tevékenységi körök tekintetében a közösségi szolgálat végrehajtására.
b) A katasztrófavédelmi közösségi szolgálattal kapcsolatos tájékoztatási és kapcsolattartási feladatokra koordináló személyt jelöl ki:
Személy neve: …………………………………………………
Elérhetősége: …………………………………………………
c) Meghatározza a foglalkozás időtartamát (tanév).
d) Mentori feladatokat ellátó személyt biztosít a közösségi szolgálatot teljesítő tanuló közösségi szolgálati idejére. A mentori feladatokat ellátó személy kijelöléséről a fogadó intézmény vezetője írásban gondoskodik az adott tevékenységi körökhöz kapcsolódó közösségi szolgálati órák megkezdése előtt 5 nappal.
e) A kijelölést követően haladéktalanul tájékoztatja az Oktatási intézményt a mentori feladatokat ellátó személy személyéről, feladatköréről és elérhetőségéről.
f) A mentori feladatokat ellátó személy segíti a tanulót a katasztrófavédelmi közösségi szolgálattal összefüggő szervezeti és szakmai ismeretek megismerésében, a kapcsolódó feladatok ellátásában.
g) Tevékenységi körök (utasítás 1. melléklete) alapján felépülő programot ajánl a közösségi szolgálatot teljesítők részére.
h) Garantálja a helyi sajátosságokat, a települési jellemzőket előtérbe helyező ismeretek megszerzését, ezirányú tevékenységek végzését.
i) A közösségi szolgálat során a tanulóval munkavégzésre irányuló szerződést nem köt.
j) A közösségi szolgálat teljesítéséért juttatást, bérezést, térítést nem biztosít.
k) Tájékoztatja az Oktatási intézményt a közösségi szolgálat teljesítéséről szóló igazolás kiállításának feltételeiről, valamint kiállítja a teljesítésigazolást.
l) A fogadó intézmény köteles biztosítani – az egészséget nem veszélyeztető és biztonságos tevékenységhez szükséges feltételeket –, ha szükséges a pihenőidőt – a közösségi szolgálattal összefüggő tevékenység ellátásához szükséges tájékoztatást, és irányítást, az ismeretek megszerzését –, a tizennyolcadik életévét be nem töltött tanuló, illetve korlátozottan cselekvőképes nagykorú tanuló esetén a közösségi szolgálati tevékenység folyamatos szakszerű felügyeletét.
m) Ha az utasítás végrehajtása kárt idézhet elő, a tanuló köteles erre az utasítást adó figyelmét felhívni. A tanuló nem felel az általa okozott kárért, amennyiben figyelem felhívási kötelezettségének eleget tett.
n) A tanuló által a közösségi szolgálat során végzett tevékenységgel összefüggésben harmadik személynek okozott kárért a fogadó intézmény felel. Amennyiben a kárt a tanulónak felróható magatartás okozta - jelen szerződésben eltérő rendelkezés hiányában -, a fogadó intézmény a tanulótól követelheti kárának megtérítését.
ob) a tulajdonában vagy használatában álló, a közösségi szolgálattal összefüggésben végzett tevékenység ellátásához szükséges dologban a közösségi szolgálati tevékenység végzésének helyén keletkező kára az intézménytől kapott utasítással összefüggésben következett be, a fogadó intézmény akkor mentesül a felelősség alól, ha bizonyítja, hogy a kárt működési körén kívül eső elháríthatatlan ok vagy kizárólag a tanuló elháríthatatlan magatartása okozta. A fogadó intézménynek nem kell megtérítenie a kárnak azt a részét, amely a tanulónak felróható magatartásából származott.
a) Tájékoztatja az intézmény tanulóit a Fogadó intézmény által biztosított lehetőségekről.
b) Szervezi és koordinálja a tanulók jelentkezését a Fogadó intézményben történő közösségi szolgálat teljesítésével kapcsolatban.
c) A Fogadó intézmény rendelkezésére bocsátja a tanuló által kitöltött Jelentkezési lapot és a szülő/gondviselő egyetértő nyilatkozatát.
d) A Fogadó intézmény által kiállított teljesítésigazolás alapján igazolást állít ki a tanuló részére.
e) Végzi a felkészítési programban szereplő felkészítő és záró foglalkozások megtartását.
f) A tanuló állami baleset-biztosítása, valamint a felkészítő órák során a balesetvédelmi felkészítések által gondoskodik a tanuló balesetvédelméről.
3. A közösségi szolgálat teljesítése a hivatali munkarend figyelembevételével – 07.30–16.00 óra között – zajlik, az Oktatási és a Fogadó intézmény által egyeztetett időpontokban.
4. Felek a jelen megállapodásban megfogalmazottak módosítására irányuló jelzését követően - indokolt esetben – a módosítás tervezetét elkészítik. A szerződésmódosítást aláírásukkal hagyják jóvá.
5. Felek a jelen megállapodástól való elállásra vagy a megállapodás azonnali hatályú felmondására jogosultak, ha:
– a jelen megállapodásban a megvalósításra meghatározott kezdő időponttól számított három héten belül a tevékenység nem kezdődik meg, vagy a Felek a nekik felróható okból nem kezdeményezik, és a késedelem okáról ezen idő alatt írásban sem mentik ki, vagy
– olyan körülmény merült fel vagy jut a Felek tudomására, amely alapján a program teljesülése kétségessé válik, vagy más irányt vet, vagy
6. Felek rögzítik továbbá, hogy a jelen megállapodással összefüggő adatok nem minősülnek üzleti titoknak, nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát közérdekből elrendelik.
7. Felek a jelen megállapodásból eredő esetleges jogvitákat elsősorban tárgyalásos úton kötelesek rendezni.
8. Jelen megállapodásban nem vagy nem kellő részletességgel szabályozott kérdésekben, különös tekintettel az együttműködési megállapodás módosítására és felmondására a magyar jog szabályai – elsősorban a Polgári Törvénykönyv – az irányadók.
Felek a jelen, … oldalból álló megállapodást elolvasták, megértették, és mint akaratukkal mindenben megegyezőt, jóváhagyólag írták alá.
7. melléklet a 4/2013. (X. 11.) BM OKF utasításhoz
TELJESÍTÉSIGAZOLÁS1
Tanuló neve: Anyja neve: Születési ideje: Középiskola: Évfolyam: Fogadó intézmény: Székhelye: A közösségi szolgálat időtartama: a) Felkészítő órák időpontjai: b) Tevékenységi órák időpontjai: c) Záró óra időpontja: Mentori feladatokat ellátó személy neve: Összes eltöltött óraszám: …………
MENTORI FELADATOKAT ELLÁTÓ SZEMÉLY ALÁÍRÁSA
Fentiek alapján igazolom, hogy [tanuló neve] a katasztrófavédelmi közösségi szolgálatteljesítésre meghatározott …… órát teljesítette.
[FOGADÓ INTÉZMÉNY VEZETŐJE] P. H.
1. sz. pld.: Tanuló
2. sz. pld.: Fogadó intézmény irattára
3. sz. pld.: Oktatási intézmény irattára
1 A teljesítésigazolás fogadó intézménynél elhelyezett példányához a középiskola által befogadott bejelentő lapot, valamint a szülő/gondviselő egyetértő nyilatkozatát csatolni kell.
1 Az utasítást a 7/2015. (XI. 19.) BM OKF utasítás 35. pontja hatályon kívül helyezte 2015. november 20. napjával.
2 A 35. § a 2010: CXXX. törvény 12. § (2) bekezdése alapján módosított szöveg.
3 A feladatellátásokhoz rendelt óraszámok iránymutató jellegűek!